CELEX: 42016D1654
Language: da
Date: 2016-09-07 00:00:00
Title: Afgørelse (EU, Euratom) 2016/1654 vedtaget af repræsentanterne for medlemsstaternes regeringer af 7. september 2016 om udnævnelse af dommere ved Retten

15.9.2016   
            
            
               DA
            
            
               Den Europæiske Unions Tidende
            
            
               L 247/13
            
         AFGØRELSE (EU, Euratom) 2016/1654 VEDTAGET AF REPRÆSENTANTERNE FOR MEDLEMSSTATERNES REGERINGER
   af 7. september 2016
   om udnævnelse af dommere ved Retten
   REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER HAR —
   under henvisning til traktaten om Den Europæiske Union, særlig artikel 19,
   under henvisning til traktaten om Den Europæiske Unions funktionsmåde, særlig artikel 254 og 255,
   under henvisning til traktaten om oprettelse af Det Europæiske Atomenergifællesskab, særlig artikel 106A, stk. 1, og
   ud fra følgende betragtninger:
   
               (1)
            
            
               I henhold til artikel 48 i protokol nr. 3 vedrørende statutten for Den Europæiske Unions Domstol som ændret ved Europa-Parlamentets og Rådets forordning (EU, Euratom) 2015/2422 (1) består Retten af 40 dommere pr. 25. december 2015. I nævnte forordnings artikel 2, litra a), fastsættes varigheden af embedsperioden for de yderligere 12 dommere, således at afslutningen af denne embedsperiode svarer til de delvise nybesættelser af Rettens dommerembeder, som finder sted den 1. september 2016 og den 1. september 2019.
            
         
               (2)
            
            
               I den forbindelse er Jan PASSER blevet indstillet til det yderligere embede som dommer ved Retten.
            
         
               (3)
            
            
               Desuden fastsætter artikel 48 i protokol nr. 3 vedrørende statutten for Den Europæiske Unions Domstol som ændret ved forordning (EU, Euratom) 2015/2422, at Retten består af 47 dommere pr. 1. september 2016. I nævnte forordnings artikel 2, litra b), fastsættes varigheden af embedsperioden for de yderligere syv dommere, således at afslutningen af denne embedsperiode svarer til de delvise nybesættelser af Rettens dommerembeder, som finder sted den 1. september 2019 og den 1. september 2022.
            
         
               (4)
            
            
               I den forbindelse er René BARENTS, Maria José COSTEIRA, Alexander KORNEZOV, Ezio PERILLO og Jesper SVENNINGSEN blevet indstillet til de yderligere embeder som dommer ved Retten.
            
         
               (5)
            
            
               Det udvalg, der er nedsat ved artikel 255 i traktaten om Den Europæiske Unions funktionsmåde, har afgivet udtalelse om René BARENTS', Maria José COSTEIRAs, Alexander KORNEZOVs, Jan PASSERs, Ezio PERILLOs og Jesper SVENNINGSENs kvalifikationer til at udøve embedet som dommer ved Retten.
            
         
               (6)
            
            
               Jan PASSER bør udnævnes for perioden fra datoen for denne afgørelses ikrafttræden til den 31. august 2019. Ligeledes bør Maria José COSTEIRA udnævnes for perioden fra datoen for denne afgørelses ikrafttræden til den 31. august 2022.
            
         
               (7)
            
            
               Eftersom René BARENTS, Alexander KORNEZOV, Ezio PERILLO og Jesper SVENNINGSEN har udøvet embedet som dommer ved EU-Personaleretten indtil opløsningen heraf den 31. august 2016, og kompetencen til som første instans at afgøre tvister mellem Unionen og dens ansatte i henhold til Europa-Parlamentets og Rådets forordning (EU, Euratom) 2016/1192 (2) overføres til Retten fra den 1. september 2016, bør Alexander KORNEZOV og Ezio PERILLO udnævnes for en embedsperiode, der begynder den 1. september 2016 og slutter den 31. august 2019, og René BARENTS og Jesper SVENNINGSEN bør udnævnes for en embedsperiode, der begynder den 1. september 2016 og slutter den 31. august 2022 —
            
         VEDTAGET DENNE AFGØRELSE:
   Artikel 1
   Jan PASSER udnævnes til dommer ved Retten for perioden fra datoen for denne afgørelses ikrafttræden til den 31. august 2019.
   Artikel 2
   Maria José COSTEIRA udnævnes til dommer ved Retten for perioden fra datoen for denne afgørelses ikrafttræden til den 31. august 2022.
   Artikel 3
   Til dommer ved Retten for perioden fra den 1. september 2016 til den 31. august 2019 udnævnes:
   
               —
            
            
               Alexander KORNEZOV
            
         
               —
            
            
               Ezio PERILLO.
            
         Artikel 4
   Til dommer ved Retten for perioden fra den 1. september 2016 til den 31. august 2022 udnævnes:
   
               —
            
            
               René BARENTS
            
         
               —
            
            
               Jesper SVENNINGSEN.
            
         Artikel 5
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 7. september 2016.
      
         P. JAVORČÍK
         
            Formand
         
      
   
   
      (1)  Europa-Parlamentets og Rådets forordning (EU, Euratom) 2015/2422 af 16. december 2015 om ændring af protokol nr. 3 vedrørende statutten for Den Europæiske Unions Domstol (EUT L 341 af 24.12.2015, s. 14).
   
      (2)  Europa-Parlamentets og Rådets forordning (EU, Euratom) 2016/1192 af 6. juli 2016 om overførsel til Retten af kompetencen til som første instans at afgøre tvister mellem Den Europæiske Union og dens ansatte (EUT L 200 af 26.7.2016, s. 137).